નવી દિલ્હીઃ કોંગ્રેસની નવી રાષ્ટ્રીય કારોબારીની રવિવારે નવી દિલ્હીમાં યોજાયેલી સૌપ્રથમ બેઠકમાં લોકસભાની ચૂં્ટણી અગાઉ અને પછી ગઠબંધનને લગતા નિર્ણયો લેવાની સત્તા રાહુલ ગાંધીને સોંપી છે. રાહુલ ગાંધીની આગેવાનીમાં કોંગ્રેસ વર્કિંગ કમિટી (સીડબ્લ્યુસી)ની મહત્ત્વની બેઠકમાં પક્ષે 2019ની ચૂંટણીના વ્યૂહની ચર્ચા કરી હતી. આ બેઠકમાં કોંગ્રેસ અધ્યક્ષ રાહુલ ગાંધી, યુપીએનાં ચેરપર્સન સોનિયા ગાંધી, પૂર્વ વડા પ્રધાન ડો. મનમોહન સિંહ ઉપરાંત વિવિધ વિસ્તારોમાંથી આવેલા 35 અગ્રણીઓએ પોતાના અભિપ્રાયો રજૂ કર્યા હતા.